## TRAM d’Alacant va posar en servici 170.722 trens i tramvies durant 2025

*** Les unitats d’FGV a Alacant van recórrer 3,2 milions de quilòmetres per les sis línies en servici, l’equivalent a 81 voltes al món
* El transport ferroviari i tramviari va fer una mitjana de 467 desplaçaments diaris**

TRAM d’Alacant va oferir durant l’any passat un total de 170.722 circulacions de trens i tramvies en el conjunt de la xarxa autonòmica a Alacant. Esta xifra suposa que diàriament hi va haver una mitjana de 467 servicis.

En el conjunt d’FGV, en sumar els servicis de TRAM d’Alacant i Metrovalencia, les xifres arriben a les 694.627 circulacions i els 9.949.300 quilòmetres recorreguts en els 1.903 desplaçaments de mitjana diària.

**Servicis oferits**

El total dels servicis oferits es va distribuir de la manera següent: 28.292 tren-TRAM en la línia 1 (Luceros-Benidorm); 49.908 tramvies en la línia 2 (Luceros-Sant Vicent del Raspeig); 29.379 tramvies en la línia 3 (Luceros-El Campello); 25.847 tramvies en la línia 4 (Luceros-Plaza de La Coruña); 23.054 circulacions en línia 5 (Porta del Mar-Plaza de La Coruña); i 14.242 trens en la línia 9 (Benidorm-Dénia).

**Quilòmetres recorreguts**

Quant al repartiment de quilòmetres per línies, va quedar distribuït de la manera següent: les composicions que més quilòmetres van recórrer amb diferència cada any són els tren-TRAM de la línia 1, que en 2025 van fer 1.222.497 quilòmetres. Els tramvies de la línia 2 van completar 445.628 quilòmetres; en línia 3 van recórrer 413.039 quilòmetres; en línia 4 van arribar als 248.906 quilòmetres; en línia 5 van completar 203.001 quilòmetres; i en línia 9 van sumar 713.852 quilòmetres.

Tots eixos trens i tramvies posats en servici per FGV en la província d’Alacant van recórrer un total de 3.246.926 quilòmetres, la qual cosa equival a 81 voltes al món.

Fecha: 02/01/2026